Norsk sikkerhetspolitikk bunner i én enkelt antagelse: at våre allierte vil komme oss til unnsetning dersom landet blir angrepet. Stemmer dette? Naturligvis, roper norske politikere, rørende overbevist om at ord fører til virkelighet og ikke omvendt. Vi vet også at allianser tidvis skuffer.

Først en bekjennelse. Jeg har vært skeptisk til simuleringer. For å vise meg en annen verden, kodet en av nestorene i statsvitenskapen, Jacek Kugler, og undertegnede utfallet av Brexit etter folkeavstemningen. Simuleringen pekte mot ‘en meget hard Brexit’. Treffende.

Jacek Kugler skrev klassikeren The War Ledger og har brukt sin modellkompetanse til å lage Senturion, en programvareplattform som simulerer komplekse, flerpartsforhandlinger ved å kartlegge beslutningsutfall av menneskelige prosesser. Den er designet for både å forutse og forme.